To mænd blev tirsdag eftermiddag sendt en tur i detentionen, da de blev anholdt på Boulevarden i Aalborg.

Det er ikke kun om natten, at detentionen må tages i brug. Tirsdag eftermiddag blev to mænd anholdt på Boulevarden i Aalborg, og de måtte begge med en tur på stationen for at sove rusen ud. - Vi fik flere anmeldelser og rykkede så ud. Der er formentlig tale om to yngre mænd og særligt den ene var meget fuld, siger vagtchef Per Vagn Nielsen. Når mændene igen er ædru, kan de forlade politistationen med en bøde for at overtræde ordensbekendtgørelsen i hånden.